3 - Motordrift med batteriløsning – fungerer det?
Andre generasjon teknologi har kommet på rullegardiner og alle barnesykdommer er fjernet.Følgende nyheter og fordeler kan nevnes:


Leveres med ladbare litiumbatterier – som en mobil. Avhengig av bredden på rullegardinen sitter batteripakken inne i røret/motoren eller leveres som en ekstern batteripakke som festes på baksiden av rullegardinen.
Motoren går i dvale når ikke i bruk og minimerer strømforbruk. Forrige generasjon søkte kontinuerlig etter signaler noe som økte forbruket.
Interferens med andre produkter og signaler er fjernet.
To-veis kommunikasjon (IO). Ved App styring ser man hvilken posisjon produktet befinner seg.



Levetid:

Litiumbatterier består av flere celler. Endringer i cellene vil over tid føre til at kapasiteten til å lagre energi vil bli dårligere. Ifølge Sintef vil et litiumbatteri ha en levetid på i hvert fall 10 år.


Hvordan påvirker man levetiden og bremser utviklingen i batteriets evne til å lagre energi?

Temperatur er veldig viktig. Alle kjemiske reaksjoner i batteriet øker eksponensielt med temperatur. Derfor er det viktig å holde temperaturen på batteriet lavt. Et litiumbatteri bør helst ikke bli varmere enn 35 grader.
Hvor mye du lader batteriet påvirker levetiden. Lar du batteriet stå i høy temperatur med høy spenning, så er det verre enn høy temperatur og lading til halv kapasitet.
Hvordan du lader batteriet påvirker hvor raskt det slites ut. Høy gjennomsnittlig spenning vil degradere batteriet raskere. Det samme gjelder lav spenning. Det beste er å ligge på omtrent halv kapasitet så mye som mulig.


Konklusjonen; om du skal sørge for at batteriet varer så lenge som mulig, bør du altså tenke over temperatur, og sørge for å holde spenningen på batteriet forholdsvis stabil. Ikke lad batteriet helt ut for ofte, og ikke la rullegardinen stå med fullt batteri over lengre perioder.

Generelt anbefales det at du klattlader, altså lader litt nå og da. Det er ifølge Sintef veldig bra for litiumbatteriene.

Hvor lenge varer batteriene mellom hver lading?
Varigheten mellom hver lading vil avhenge av bruksmønster, størrelsen på gardinen, tyngden på stoffet og temperatur. Fabrikken vår har en test pågående.

Testens forutsetninger:

Batteriene leveres ferdig ladet til maks 30 % kapasitet på grunn av lover og regler på område. Batteriene ble ikke ladet før testen ble iverksatt.
Rullegardin på 200 x 200 cm som kjøres to ganger daglig; en gang ned og en gang opp.
Normal innetemperatur.


Testen pågår fremdeles og batteriene har fortsatt ikke blitt ladet. Vi er nå cirka 1 år inne i testfasen. Vår konklusjon er at dette fungerer utmerket, og mye bedre enn forventet.